# Direcció General d'Atenció a la Infància i l'Adolescència

La Direcció General d'Atenció a la Infància i l'Adolescència (DGAIA) és l'organisme que promou el benestar de la infància i l'adolescència en alt risc de marginació social amb l'objectiu de contribuir al seu desenvolupament personal. També exerceix la protecció i tutela dels infants i adolescents desemparats.

## Funcions

La DGAIA ha de complir amb les següents funcions:
* Planificar, dirigir i executar les competències en matèria de menors en situació de risc social.
* Protegir i tutelar els menors desemparats, assumir la seva guarda en els supòsits establerts per les lleis, i executar les mesures d'atenció proposades per a cada un d'ells.
* Promoure programes d'orientació i integració social dels menors tutelats i extutelats per majoria d'edat i d'inserció sociolaboral a partir dels setze anys, així com actuacions encaminades a millorar la capacitació dels joves, en relació amb l'adquisició i desenvolupament de competències socials i laborals.
* Implementar les recomanacions de l'Observatori dels Drets de la Infància i donar-ne la informació i la difusió adients.
* Promoure sistemes de gestió i comunicació adients per tal de garantir que l'actuació de la Direcció General resulti el més eficient possible per a la ciutadania.

## Serveis

Les prestacions i els recursos s'ordenen en sis serveis territorials d'atenció a la infància i l'adolescència, que coincideixen amb els Serveis territorials del Departament. Aquests són Barcelona ciutat, Barcelona comarques, Girona, Lleida, Tarragona i Terres de l'Ebre.
Els serveis que ofereixen són els establerts en la Cartera de Serveis Socials 2010-2011. Es divideixen en:
* Serveis Socials Bàsics, estàn orientats a l'àmbit de la prevenció, són garantits per a totes les persones. Per exemple és el servei de Centre Obert.
* Serveis Socials Especialitzats, orientats a la protecció dels menors. Com per exemple:
** Servei del Telèfon de la Infància (Infància Respon)
** Servei de Tutela per a infants i adolescents en situació de desemparament.
** Servei de Centre Residencial d'Acció Educativa (CRAE)
** Servei de pis assistit per a joves de 16 a 18 anys.
** Servei d'acompanyament especialitzat a joves tutelats i extutelats (SAEJ)
* Serveis no inclosos a la Cartera de Serveis Socials com per exemple:
** Programa de suport psicològic (programa de ASJTET)
** Servei d'Integració Familiar en família Extensa (SIFE)
** Servei de Cases d'Infants.

## Forma d'actuar

Els sistemes de serveis socials estan organitzats en xarxa sobre el territori.
L'EAIA està com a servei especialitzat d'atenció a la infància i, la DGAIA és qui delega la gestió d'aquests serveis.

## Llista de directors generals

| # | Nom | Inici mandat | Fi mandat | Nomenat per |
| Direcció general d'Atenció a la Infància |||||||
| 1 | Joan Cortadellas i Àngel | 1 de desembre de 1988 | | Jordi Pujol i Soley Antoni Comas i Baldellou |
| 2 | Xavier Manuel i Triquell | 11 de desembre de 1989 | | Jordi Pujol i Soley Antoni Comas i Baldellou |
| 3 | Carme Dropez i Ballarín | 25 de març de 1991 | | Jordi Pujol i Soley Antoni Comas i Baldellou |
| 4 | Concepció Tarruella i Tomàs | 3 de maig de 1994 | | Jordi Pujol i Soley Antoni Comas i Baldellou |
| 5 | Ramon Buscallà i Corominas | 29 d'abril de 1997 | | Jordi Pujol i Soley Núria de Gispert i Català |
| 6 | Anna Solé i Ramos | 6 de gener de 2000 | | Jordi Pujol i Soley Núria de Gispert i Català |
| Direcció general d'Atenció a la Infància i l'Adolescència |||||||
| 7 | Imma Pérez i Rovira | 7 de gener de 2004 | 6 de juny de 2006 | Pasqual Maragall i Mira Anna Simó i Castelló |
| 8 | Carolina Homar i Cruz | 6 de juny de 2006 | 12 de desembre de 2006 | Pasqual Maragall i Mira Carme Figueras i Siñol |
| 9 | Francesc Xavier Soley i Manuel | 12 de desembre de 2006 | 11 de gener de 2011 | José Montilla i Aguilera Carme Capdevila i Palau |
| 10 | Anna Solés i Franch | 11 de gener de 2011 | 26 de juliol de 2011 | Artur Mas i Gavarró Josep Lluís Cleries i Gonzàlez |
| 11 | Josep Lluís Ortuño i Camara | 26 de juliol de 2011 | 5 de febrer de 2013 | Artur Mas i Gavarró Josep Lluís Cleries i Gonzàlez |
| 12 | M. Mercè Santmartí i Miró | 5 de febrer de 2013 | 26 de gener de 2016 | Artur Mas i Gavarró Neus Munté i Fernàndez |
| 13 | Ricard Calvo i Pla | 26 de gener de 2016 | 29 d'agost de 2017 | Carles Puigdemont i Casamajó Dolors Bassa i Coll |
| 14 | Georgina Oliva i Peña | 29 d'agost de 2017 | 30 d'octubre de 2018 | Carles Puigdemont i Casamajó Dolors Bassa i Coll |
| 15 | Ester Sara Cabanes i Vall | 30 d'octubre de 2018 | En el càrrec | Joaquim Torra i Pla Chakir El Homrani Lesfar |

## Referències

* ↑ «Direcció General d'Atenció a la Infància i l'Adolescència». [Consulta: 11 octubre 2021].
* ↑ «Direcció General d'Atenció a la Infància i l'Adolescència». [Consulta: 20 desembre 2018].
* ↑ «Direcció General d'Atenció a la Infància i l'Adolescència (DGAIA)». [Consulta: 20 desembre 2018].
* ↑ «Cartera de Serveis Socials 2010-2011.». [Consulta: 21 desembre 2018].
* ↑ «Els equips d'atenció a la infància i l'adolescència» (en català). [Consulta: 21 desembre 2018].